EkBass/fiwiki-20250220-pages-articles huggingface dataset:
Sydänten tuskaa

Sydänten tuskaa () on Jack Conwayn ohjaama yhdysvaltalainen mykkä seikkailudraamaelokuva vuodelta 1927. Elokuvan pääosissa ovat Joan Crawford, Rockliffe Fellowes, Francis X. Bushman Jr. ja Carmel Myers. Sydänten tuskaa perustuu Peter B. Kynen romaaniin The Understanding Heart (1926), jonka pohjalta Edward T. Lowe Jr. laati käsikirjoituksen. Cosmopolitan Productions (Metro-Goldwyn-Mayerin studio) tuotti elokuvan ja MGM toimi levittäjänä. Sydänten tuskaa sai ensi-iltansa Yhdysvalloissa 26. helmikuuta vuonna 1927; maanlaajuiseen teatterilevitykseen elokuva pääsi 10. toukokuuta 1927. Suomessa elokuva sai ensi-illan 6. huhtikuuta vuonna 1928. Sydänten tuskaa menestyi taloudellisesti hyvin; se tuotti yhteensä 536 000 dollaria, joista 427 000 dollaria Yhdysvalloissa. Joan Crawford sanoi, että sai Sydänten tuskaa -elokuvasta ensimmäiset ylistävät arvostelut roolisuorituksestaan. ==Juoni== Metsänvartija Bob Mason (Rockliffe Fellowes) tappaa miehen itsepuolustuksena. Kelcey Dale (Carmel Myers), johon Bob on ihastunut, antaa väärän valan. Tämän takia Bob tuomitaan murhasta. Bob pakenee ja pääsee Kelceyn sisaren Monica Dalen (Joan Crawford) suojelukseen. ==Näyttelijät== ==Lähteet== ==Aiheesta muualla== * * * Luokka:Vuoden 1927 yhdysvaltalaiset elokuvat Luokka:Yhdysvaltalaiset seikkailuelokuvat Luokka:Yhdysvaltalaiset draamaelokuvat Luokka:Yhdysvaltalaiset mykkäelokuvat Luokka:Jack Conwayn ohjaamat elokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset mustavalkoelokuvat Luokka:Metro-Goldwyn-Mayerin elokuvat
Bucaramanga

Bucaramanga on Santanderin departementin pääkaupunki Kolumbiassa. Vuonna 2011 siellä oli 518 400 asukasta. thumb|left|Metrolinean vaaleanvihreät bussit omalla kaistallaan tulossa metrolinea-asemalle. Kaupungissa on toimiva infrastruktuuri: hanavettä voi juoda, sähkönjakelu on luotettavaa ja laajakaista-internet on kohtuuhintainen. Lentokenttä on lähellä kaupungin rajaa ja julkista liikennettä hoitaa metrolinea-järjestelmä. Metrolinea on samantyyppinen pikabussijärjestelmä kuin Bogotán Transmilenium. Se on ollut käytössä helmikuusta 2010, ja sitä laajennetaan lähikyliin. == Lähteet == == Aiheesta muualla == Luokka:Kolumbian kaupungit
Sincelejo

Sincelejo on Sucren departementin pääkaupunki Kolumbiassa. Vuonna 2011 siellä oli 242 300 asukasta. Sincelejo sijaitsee Abibevuorten pohjoispuolella, lähellä Morrosquillonlahtea, Medellinin ja Barranquillan välisen valtatien varrella. Sen paikalla oli Cencelejo-niminen intiaanikylä, jonka paikalle espanjalainen Antonio de La Torre y Miranda perusti vuonna 1776 Franciscus Assisilaiselle omistetun kaupungin. == Lähteet == == Aiheesta muualla == Luokka:Kolumbian kaupungit
Veikko Hassinen

Veikko Hassinen (30. syyskuuta 1906 Ilomantsi – 24. kesäkuuta 1979) oli Suomen puolustusvoimien upseeri ja eversti, joka palveli pääasiassa rannikkotykistössä. Hassinen valmistui upseeriksi Merisotakoulusta 1. rannikkotykistökurssin priimuksena 1929 ja kävi Sotakorkeakoulun 1935–1937 (ye-upseeri 1939). Hän palveli rannikkotykistössä nuorempana upseerina 1929–1932, patterin päällikkönä 1932–1934, linnakkeen päällikkönä 1935 sekä aliupseerikoulun johtajana 1937. Merivoimien esikunnassa hän toimi toimistoupseerina 1938–1939 ja talvisodan ajan toimistopäällikkönä 1939–1940. Välirauhan aikana hän oli linnakkeiston komentajana 5. Rannikoprikaatissa 1940–1941. Jatkosodan aikana hän toimi Hangon ryhmän Bromarvin lohkon komentajana sekä Hangon ryhmän esikunnan operatiivisen osaston päällikkönä sekä esikuntapäällikkönä 1941–1942. Itä-Suomenlahden Rannikkoprikaatin esikuntapäällikkönä hän palveli 1942–1944. Rannikkotykistörykmentti 22:n komentajan apulaisena sekä 1. Rannikkodivisioonan operatiivisen osaston päällikkönä hän toimi 1944. Sodan jälkeen Hassinen oli VI Raivaajaosaston päällikkönä 1945 ja varikon päällikkönä 1946 sekä opetti Merisotakoulussa 1945–1950. Turun Rannikkotykistörykmentissä hän toimi linnakkeiston komentajana 1950–1951. Porin sotilaspiirin päällikkönä hän oli 1951–1955. Lounais-Suomen sotilasläänin esikuntapäällikkönä hän palveli 1955–1960. Turun rannikkotykistörykmenttiä Hassinen komensi everstin arvossa 1960–1966, kunnes erosi palveluksesta vuonna 1966. Ylennykset: reservivänrikki 1927, vänrikki 1929, luutnantti 1931, kapteeni 1936, majuri 1941, everstiluutnantti 1944, eversti 1960. ==Lähteet== * * https://runeberg.org/kuka/1954/0183.html * http://www.rannikonpuolustaja.fi/archive/1966_3.pdf Luokka:Suomalaiset everstit Luokka:Vuonna 1906 syntyneet Luokka:Vuonna 1979 kuolleet
Everett (Washington)

Everett on kaupunki Washingtonin osavaltiossa, Yhdysvalloissa. Se on Snohomishin piirikunnan pääkaupunki sekä suurin kaupunki. Everett sijaitsee 40 kilometriä pohjoiseen Seattlesta. Se sai All-America City Awardin vuonna 2002. Everettin satama on suurin julkinen satama Yhdysvaltain länsirannikolla. Everettissä on myös Boeingin vuonna 1966 valmistunut lentokonetehdas, jossa valmistetaan malleja 767, 777 ja 787. Tehdas on tilavuudeltaan maailman isoin rakennus ja sen pinta-ala on 39,7 hehtaaria (98,3 eekkeriä). Boeing on lisäksi selvästi Everettin suurin työllistäjä: vuonna 2009 Boeingilla työskenteli 32 000 ihmistä, mikä on noin 36 prosenttia kaupungin työllisyydestä. Seuraavaksi suurin työllistäjä on Yhdysvaltain laivaston hallitsema tukikohta, Everettin laivastosatama, jossa työskentelee 6 000 ihmistä. Vuonna 2003 Everettiin valmistui Comcast Arena, joka tunnettiin aluksi nimellä Everett Events Center. Se on luokassaan piirikunnan suurin ja se maksoi reilut 83 miljoonaa yhdysvaltain dollaria. Comcast Arenalla järjestetään konsertteja, jääkiekko- ja haavipallo-otteluita sekä muun muassa yliopiston valmistujaisjuhlia. Everettin urheiluseuroista areenaa käyttävät National Lacrosse League -seura Washington Stealth sekä Western Hockey League -joukkue Everett Silvertips. == Lähteet == == Aiheesta muualla == *
Mitú

Mitú on Vaupésin departementin pääkaupunki Kolumbiassa. Vuonna 2011 siellä oli 14 900 asukasta. Mitún historia alkaa ajasta, jolloin kolumbialaiset ja brasilialaiset kilpailivat luonnonkumin keräämisestä. Miguel Cuervo Araoz perusti Mitun kylän vuonna 1946. Kuminkeräyksen keskuksen lisäksi kylä toimi eri intiaaniyhteisöjen kohtauspaikkana. Kaupunkioikeudet se sai 1974. Mitún kulkuyhteydet ovat jokien ja lentoliikenteen varassa. Vuonna 1998 yli tuhat FARCin sissiä valtasi Mitun kolmeksi päiväksi. He räjäyttivät noin 200 pommia, tuhosivat monia taloja ja surmasivat yli 40 poliisia ja siviiliä. Iskussa otettuja panttivankeja vapautettiin armeijan vastaiskussa vasta 12 vuotta myöhemmin. == Lähteet == == Aiheesta muualla == Luokka:Kolumbian kaupungit
Kauko Kangasniemi

Kauko Kalevi Kangasniemi (18. marraskuuta 1942 Kullaa – 17. huhtikuuta 2013 Hämeenlinna) oli suomalainen painonnostaja, joka kilpaili huippuvuosinaan alle 110-kiloisten sarjassa. Hän teki urallaan viisi maailmanennätystä ja saavutti yhteistuloksissa kolme arvokisamitalia. ”Pastori”-lempinimellä tunnettu Kangasniemi saavutti painonnoston yhteistuloskilpailussa MM-pronssia ja EM- hopeaa Varsovassa 1969 sekä EM-pronssia Constanțassa 1972. Eri nostomuodoissa hän saavutti 11 arvokisamitalia, muun muassa MM- ja EM-kultaa tempauksessa vuonna 1970. Münchenin kesäolympialaisissa 1972 hän sijoittui sarjassaan seitsemänneksi. Seuratasolla hän edusti Porin Pyrintöä, Herkulesta, Heraklesta ja Helsingin Tarmoa. Kangasniemi kuoli syöpään saattohoitokodissa Hämeenlinnassa vuonna 2013. Hänen vanhempi veljensä on painonnoston olympiavoittaja Kaarlo Kangasniemi. == Lähteet == * Chidlovski, Arthur R.: Kauko Kangasniemi – Top Olympic Lifters of the 20th Century chidlovski.net * ===Viitteet=== == Aiheesta muualla == * Kauko Kangasniemen muistokirjoitus Helsingin Sanomissa Luokka:Suomalaiset painonnostajat Luokka:Vuonna 1942 syntyneet Luokka:Vuonna 2013 kuolleet
Purppuraista rakkautta

Purppuraista rakkautta (; myös Four Flaming Days) on vuonna 1925 ensi-iltansa saanut Jack Conwayn ohjaama yhdysvaltalainen mykkä draamaelokuva, jonka pääosissa ovat Eleanor Boardman ja Conrad Nagel. Pukudraaman käsikirjoituksen oli sovittanut Elinor Glyn oman tarinansa pohjalta. Metro-Goldwyn-Mayer toimi elokuvan tuotantoyhtiönä ja jakelijana. Purppuraista rakkautta kertoo englantilaisen herttuadiplomaatin seikkailuista. Purppuraista rakkautta oli Jack Conwayn ensimmäinen ohjaustyö sopimusohjaajana MGM:llä, missä hän teki pitkän uran. Elokuva on myös Joan Crawfordin yksi varhaisimmista elokuvaesiintymisistä. Purppuraista rakkautta sai ensi-iltansa Yhdysvalloissa 22. marraskuuta vuonna 1925. Suomessa elokuva julkaistiin 29. marraskuuta vuonna 1926. Elokuva tuotti yhteensä 390 000 dollaria. == Näyttelijät == == Lähteet == == Aiheesta muualla == * * * Luokka:Vuoden 1925 yhdysvaltalaiset elokuvat Luokka:Yhdysvaltalaiset romanttiset draamaelokuvat Luokka:Yhdysvaltalaiset mykkäelokuvat Luokka:Jack Conwayn ohjaamat elokuvat Luokka:Yhdysvaltalaiset mustavalkoelokuvat Luokka:Metro-Goldwyn-Mayerin elokuvat
Everettin laivastosatama

Everettin laivastoasema () on Yhdysvaltain laivaston tukikohta Yhdysvaltain länsirannikolla Washingtonissa Everettissä, joka sijaitsee nelisenkymmentä kilometriä Seattlestä pohjoiseen. Vuonna 1994 avattu tukikohta sijaitsee Puget Soundin koillisrannalla ja se on suunniteltu lentotukialusosaston tukikohdaksi. Tukikohtaan on sijoitettu lentotukialuksen lisäksi kuusi hävittäjää ja Yhdysvaltain rannikkovartioston aluksia. Tukikohdassa työskentelee noin 6 000 henkilöä ja se on Everettin kaupungin toiseksi suurin työllistäjä. Laivastosatama otettiin käyttöön 1994. == Alukset == * USS Nimitz (CVN-68) *hävittäjälaivue 32 ** USS Shoup (DDG-86) ** USS Momsen (DDG-92) ** USS Kidd (DDG-100) ** USS Gridley (DDG-101) ** USS Sampson (DDG-102) ** USS Ralph Johnson (DDG-114) == Lähteet == == Aiheesta muualla == Luokka:Yhdysvaltain laivaston tukikohdat Luokka:Washingtonin osavaltion rakennukset ja rakennelmat Luokka:Washingtonin liikenne Laivastosatama
Pekka Enkainen

Armas Pekka Enkainen (vuoteen 1935 Enckell) (18. kesäkuuta 1896 Nurmes – 4. toukokuuta 1962) oli Suomen Puolustusvoimien rannikkotykistön eversti. Enkainen osallistui Suomen sisällissotaan 1918 Karjalan rintamalla ja kävi 1919 Markovillassa upseerikokelaskurssin. Hän valmistui Kadettikoulusta 1922 sekä Sotakorkeakoulun teknilliseltä osastolta 1927. Rannikkotykistörykmentti 1:n teknisen toimiston päällikkönä hän toimi 1927–1936. Merisotakoulun johtajana Enkainen oli vuodesta 1936, kunnes siirtyi 1938 Merivoimien esikunnan aseosaston päälliköksi. Jatkosodan alkaessa hänet sijoitettiin 1941 Itä-Suomenlahden rannikkoprikaatin komentajaksi, mistä hän siirtyi 1944 1. rannikkodivisioonan komentajaksi. Jatkosodan jälkeen Enkainen oli merivoimien esikunnan esikuntapäällikkönä 1944–1945 ja tykistöaseen tarkastajana 1946–1952. Pääesikunnan pioneeriosaston päällikkönä hän oli 1952–1954. Uransa päätteeksi hän toimi meripuolustusosaston päällikkönä 1954–1956. Ylennykset: vänrikki 1919, luutnantti 1920, kapteeni 1924, majuri 1927, everstiluutnantti 1936, eversti 1940. ==Lähteet== * https://runeberg.org/kuka/1954/0119.html * http://www.rannikonpuolustaja.fi/archive/1962_2.pdf Luokka:Suomalaiset everstit Luokka:Suomen sisällissodan valkoiset Luokka:Vuonna 1896 syntyneet Luokka:Vuonna 1962 kuolleet
Comcast Arena

Comcast Arena on vuonna 2003 avattu monitoimiareena Everettissä, Washingtonissa. Arenaa käytetään konsertteihin, yliopiston valmistujaisjuhliin ja urheilutapahtumiin. Everettin urheiluseuroista areenaa käyttävät NLL:ssä pelaava Washington Stealht sekä WHL:ssä pelaava Everett Silvertips. Areenalla ovat konsertoineet muun muassa Kiss (2011), Neil Young (2008), ZZ Top (2009) sekä Lynyrd Skynyrd (2004). == Lähteet == Luokka:Yhdysvaltain jäähallit Luokka:Yhdysvaltain urheiluhallit Luokka:Washingtonin osavaltion rakennukset ja rakennelmat Luokka:Washingtonin urheilu Luokka:Everett (Washington)
Atıraw

Atıraw () eli Atyrau (, vuoteen 1992 saakka Gurjev, Гурьев) on kaupunki ja Atıraw’n alueen hallinnollinen keskus Kazakstanissa. Se sijaitsee Uraljoen varrella 30 kilometriä Kaspianmerestä pohjoiseen. Kaupungissa on 182 900 asukasta (vuonna 2012). ==Historia== Kaupunki on saanut alkunsa Gurjevin kauppiasveljesten vuonna 1640 rakentamasta puisesta linnoituksesta. Paikalliset kazakit kutsuivat sitä nimellä Üyşik. Vuosina 1647–1662 Gurjevit rakensivat merelle johtavia kauppareittejä suojaamaan streltsien vartioimaa kivilinnoitusta. Vuosina 1667–1668 se oli Stepan Razinin johtamien kapinallisten hallussa. Linnoitus lakkautettiin vuonna 1810. Vuonna 1865 Gurjevista tuli kihlakuntakaupunki, jonka pääelinkeino oli kalastus. Vuonna 1916 se oli Ötepqalï Ïsataewin johtaman kapinan näyttämönä. Neuvostoaikana siitä kehittyi suuri öljy- ja kemian teollisuuden keskus. ==Liikenne, talous ja kulttuuri== Atıraw’n kautta kulkevat eurooppatiet E40 ja E121. Siellä on satama, kansainvälinen lentokenttä ja rautatieasema. Kaupungissa on öljynjalostamo ja sen sivutuotteita hyödyntävä kemian tehdas. Siellä on myös koneenrakennus-, elintarvike- ja kevyttä teollisuutta. Atıraw’ssa on yliopisto, draamateatteri ja kotiseutumuseo. Kaupungissa ilmestyy paikallislehti Atıraw. ==Kaupunkikuva== Atıraw on maantieteellisen Euroopan ja Aasian rajapaikkakunta. Yksikerroksisista puu- ja tiilitaloista koostuva vanha kaupunki sijaitsee Uraljoen länsirannalla. Joen itäpuolella ovat öljynjalostamon, kemian tehtaan ja Novostroikan taajamat. Kaupungin eteläpuolella sijaitsee Balıqşın kalastustaajama. ===Asukasluvun kehitys=== Vuosi Väestö 1840 Väestö 1897 Väestö 1959 Väestö 1970 Väestö 1979 Väestö 1989 Väestö 1999 Väestö 2009 Väestö 2012 (arvio) Väkiluku Kuva:Ural River Atyrau.JPG|Uraljoki Atıraw’ssa. Kuva:Atyrau Europe.JPG|Euroopan rajalla. ==Lähteet== ==Aiheesta muualla== Luokka:Kazakstanin kaupungit
Väinö Marjanen

Väinö Salomon Marjanen (24. marraskuuta 1886 Nurmijärvi – 23. huhtikuuta 1962) oli Suomen Puolustusvoimien eversti ja rannikkotykistön komentaja. Marjanen valmistui diplomi-insinööriksi vuonna 1914 ja osallistui Suomen sisällissotaan mm. Perä-Pohjolan joukoissa. Hän kävi tykistökoulun vuonna 1918 ja täydentäviä tykistöopintoja Italiassa vuonna 1921 sekä komentajakurssin vuosina 1925–1926 ja Sotakorkeakoulun toisen vuosikurssin vuonna 1933. Toimittuaan ensin teknisen toimiston päällikkönä ja patterin päällikkönä Marjanen nimitettiin Rannikkotykistörykmentti 1:n komentajaksi vuonna 1923. Hän toimi tehtävässä aina vuoteen 1942 asti. Talvisodassa hän johti Helsingin lohkoa sekä jatkosodassa Uudenmaan prikaatia. 1. maaliskuuta 1942 hänet sijoitettiin merivoimien esikunnan linnoitustoiminnan johtajaksi, kunnes jäi eläkkeelle vuonna 1946. Hänet ylennettiin everstiksi vuonna 1933. ==Lähteet== * https://runeberg.org/kuka/1954/0516.html * http://www.rannikonpuolustaja.fi/archive/1962_2.pdf Luokka:Suomalaiset everstit Luokka:Suomalaiset toisen maailmansodan sotilaat Luokka:Suomen sisällissodan valkoiset Luokka:Vuonna 1886 syntyneet Luokka:Vuonna 1962 kuolleet
Temirtaw

Temirtaw () eli Temirtau () on kaupunki Kazakstanin Karagandan alueella, lähellä Karagandaa. Asukkaita kaupungissa on 173 729 (2012). Kaupungin kautta kulkee eurooppatie E125. Sinne johtaa sivurata ja siellä on rautatieasema. ==Väestönkehitys== * 170 481 (1999) * 169 590 (2009) * 173 729 (2012, arvio) Kuva:TramTemirtau2003Nov.jpg| Katunäkymä. Kuva:Temirtau winter.JPG| katunäkymä talvella. Kuva:Kampus B of KarGIU.jpg|Yliopiston rakennus. ==Lähteet== ==Aiheesta muualla== Luokka:Kazakstanin kaupungit
Türkistan

Türkistan () eli Turkestan () on kaupunki Kazakstanin Etelä-Kazakstanin alueella. Kaupungissa on runsas 150 tuhatta asukasta (2012). Kaupungin kautta kulkee eurooppatie E123 ja siihen yhtyvä eurooppatie E004. Kaupungin kautta kulkee Kazakstanin eteläinen päärata ja kaupungissa on rautatieasema. ==Väestön kehitys== * 102 505 (1999) * 142 899 (2009) * 150 595 (2012, arvio) ==Kuvagalleria== Kuva:Turk22.jpg|Khoja Ahmed Yasavin mausoleumi, maailmanperintökohde Türkistanissa. Kuva:Стена средневековой городской цитадели. Город Туркестан.jpg|Mausoleumia ympäröivää muuria Türkistanissa. Kuva:Landsat turkestan.jpg|Landsat-satelliittikuva Türkistanin alueesta. ==Lähteet== ==Aiheesta muualla== Luokka:Kazakstanin kaupungit
Everett Silvertips

Everett Silvertips on yhdysvaltalainen juniorijääkiekkoseura Everettin kaupungista, Washingtonista. Silvertips pelaa Wester Hockey Leaguessa, joka on osa Canadian Hockey Leagueta. Joukkueen nimen taustalla on harmaakarhu (englanniksi silvertip bear). Joukkue pelaa kotiottelunsa vuonna 2003 valmistuneessa Comcast Arenassa. Joukkueen paikallisvastustajia ovat Vancouver Giants ja Seattle Thunderbirds. Joukkueen tunnetuimpia pelaajia ovat nykyään NHL:ssä pelaavat Peter Mueller, Radko Gudas sekä Leland Irving. Suomalaisista joukkueessa on pelannut puolustaja Rasmus Rissanen ja Niko Huuhtanen (21-22). Porin Ässiä kaudella 2012-2013 edustanut Shaun Heshka on myös pelannut Silvertipsissä. == Joukkue kaudella 2024–2025 == Maalivahti Maalivahti Maalivahti Maalivahti Maalivahti Maalivahti # Pelaaja Hanskakäsi Syntymävuosi Syntymäpaikka 35 Raiden LeGall 2006 Morden, Manitoba, Kanada Jesse Sanche L 2006 Kelowna, Brittiläinen Kolumbia, Kanada Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Syntymävuosi Syntymäpaikka 5 Eric Jamieson L 2005 Calgary, Alberta, Kanada 7 Logan Greenough L 2005 Calgary, Alberta, Kanada 8 Ethan Makokis L 2007 St. Paul, Alberta, Kanada 24 Tarin Smith L 2006 Porcupine Plain, Saskatchewan, Kanada 47 Kaden Hammell R 2005 Langley, Brittiläinen Kolumbia, Kanada Landon Cowper L 2006 Whitehorse, Yukon, Kanada Landon Dupont R 2009 Calgary, Alberta, Kanada Rylan Pearce R 2005 Martensville, Saskatchewan, Kanada Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Syntymävuosi Syntymäpaikka 8 Cole Temple L H 2007 Brandon, Manitoba, Kanada 16 Dominik Rymon L VLH / KH 2004 Karlovy Vary, Tšekki 18 Zackary Shantz R KH 2005 Edmonton, Alberta, Kanada 20 Matthew Paszkiewicz L VLH 2005 Calgary, Alberta, Kanada 21 Tyler MacKenzie (A) L VLH 2004 Red Deer, Alberta, Kanada 22 Jesse Heslop L OLH 2006 Nanaimo, Brittiläinen Kolumbia, Kanada 38 Shea Busch L H 2007 North Vancouver, Brittiläinen Kolumbia, Kanada Julius Miettinen L H 2006 Helsinki, Suomi Teague Patton R KH 2003 Kelowna, Brittiläinen Kolumbia, Kanada Austin Roest R KH 2004 Coldstream, Brittiläinen Kolumbia, Kanada Hayden Smith L VLH 2004 Kamloops, Brittiläinen Kolumbia, Kanada Booker Toninato R H 2008 Allen, Texas, Yhdysvallat Jaxsin Vaughan R OLH 2006 Merritt, Brittiläinen Kolumbia, Kanada Raiden Zacharias L H 2006 Saskatoon, Saskatchewan, Kanada Lähde: EliteProspectshttps://www.eliteprospects.com/team/1537/everett-silvertips Viitattu 30.9.2021. == Joukkueenjohto == * Päävalmentaja & Toimitusjohtaja: Dennis Williams * Apuvalmentaja: Dean DeSilva * Apuvalmentaja: David Struch * Maalivahtivalmentaja: James Jensen * Huoltopäällikkö: Damon Pugerude * Puheenjohtaja: Bill Yuill * Apulaistoimitusjohtaja: Mike Fraser Lähde: EliteProspectshttps://www.eliteprospects.com/team/1537/everett-silvertips Viitattu 30.9.2021. ==Lähteet== == Aiheesta muualla == * Everett Silvertipsin verkkosivut * Everett Silvertipsin EliteProspects sivut Luokka:Everett (Washington) Luokka:Yhdysvaltalaiset jääkiekkoseurat Luokka:Washingtonin urheilu Luokka:Vuonna 2003 perustetut urheiluseurat
Taldyqorghan

Taldyqorghan () eli Taldykogan () on kaupunki Kazakstanin kaakkoisosassa Almatyn alueella, maanteitse noin 261 kilometriä miljoonakaupunki Almatystä koilliseen. Kaupungissa asuu noin 130 tuhatta henkeä (2012). Paikkakunta tunnettiin vuodesta 1868 lähtien nimellä Gavrylovka (), mutta nimettiin 1920 Taldy-Kuganiksi (). Nykyinen nimi on ollut käytössä vuodesta 1993 lähtien. Kaupungin tuotantolaitokset valmistavat akkuja, kodinkoneita, rakennusmateriaaleja ja kalusteita sekä kenkiä, vaatteita ja elintarvikkeita. Kaupungilla on suorakaiteen muotoinen asemakaava, omenatarhoja, kastelukanavia. Kaupungissa toimii muun muassa pedagoginen instituutti, museo ja teatteri. Kaupungin kautta kulkee eurooppatie E40. Siellä on lentoasema. Kazakstanin itäisen pääradan Koksun asemalta johtaa pistorata Taldyqorghanin kaupunkiin. == Väestönkehitys == * 118 623 (1989) * 97 996 (1999) * 123 038 (2009) * 130 253 (2012, arvio) ==Lähteet== ==Aiheesta muualla== Luokka:Kazakstanin kaupungit
Samuel Heinrich Schwabe

Samuel Heinrich Schwabe (1789–1875) oli saksalainen tähtitieteen harrastaja, joka huomasi auringonpilkkujen jaksollisuuden. Schwabe syntyi Saksassa Dessaussa. Alun perin hän toimi apteekkarina, Vuonna 1826 hän alkoi tutkia auringonpilkkuja tarkoituksenaan löytää uusi planeetta Merkuriuksen radan sisäpuolelta. Tuota oletettua planeettaa kutsuttiin alustavasti nimellä Vulkanus. Scwabe jaksoi etsiä planeetta Vulkanusta 17 vuoden ajan vuosina 1826-1843 ennen kuin luovutti. Hän toivoi löytävänsä planeetan tarkkailemalla auringon pintaa ja auringon editse mahdollisesti liikkuvaa kohdetta. Niin tehdessään hän ensimmäisenä havaitsi auringonpilkuissa noin 10 vuoden jaksollisuuden. Myöhemmin Vulkanusta yrittivät etsiä ranskalaiset tiedemiehet käyttämällä eri menetelmää. He tarkkailivat kaukoputkillaan aurinkoa lähinnä vain kun oli auringon pimennyksiä. == Lähteet == * Pieni Tietosanakirja (1952), osa IV, sivu 35. === Viitteet === == Aiheesta muualla == * http://www.saburchill.com/HOS/astronomy/026.html Luokka:Saksalaiset tähtitieteilijät Luokka:Vuonna 1789 syntyneet Luokka:Vuonna 1875 kuolleet
Boyan

Boyan (Боян) on bulgarialainen miehen etunimi, joka tulee ”taistelua” tarkoittavasta sanasta boy. Nimen naispuolinen vastine on Boyana (Бояна). == Boyan- ja Boyana-nimisiä henkilöitä == * Bojan Radev, bulgarialainen painija == Lähteet == Luokka:Etunimet
Jyrkänne

Jyrkänne on kallioinen jyrkkä rinne, jossa ei yleensä ole kasvillisuutta. Rannikolla eroosio muodostaa jyrkänteitä. Luokka:Fyysinen maantiede Luokka:Pinnanmuodot Luokka:Eroosio Luokka:Seulonnan keskeiset artikkelit
Geodeettinen kupoli

Geodeettinen kupoli on pallomainen kupolirakennelma, joka muodostuu lomittain kolmionmuodossa olevista rakenteista. Yhdysvaltalainen arkkitehti ja keksijä Buckminster Fuller kehitti ja patentoi kupolin vuonna 1954. Luokka:Rakennukset ja rakennelmat
Hoofdwacht

Hoofdwacht on historiallinen rijksmonument, Haarlemin entinen kaupungintalo ja vankila Grote Markt -aukiolla Alankomaissa. ==Historia== Hoofdwacht rakennettiin 1200-luvulla ja sitä pidetään Haarlemin vanhimpana rakennuksena.Beschrijving der Nederlanden, Volume 1, Google books, s. 86 Vuodesta 1250 noin vuoteen 1350 sitä käytettiin Haarlemin ensimmäisenä kaupungintalona. Kyltti oven yläpuolella kertoo: Rakennusta on tämän mukaan käytetty kaupunginvaltuuston kokouspaikkana aina kun Hollannin kreivi yöpyi kaupungintalossa aukion toisella laidalla. Tämän jälkeen talossa asui useita merkittäviä sukuja. Alempaa osaa käytettiin kirjapainona, sekatavarakauppana ja olutvarastona. Humanisti Dirck Volckertszoon Coornhert työskenteli kerran Hoofdwachtissa. Barokkifasadi on peräisen n. vuodelta 1650. 17\. toukokuuta 1755 kaupunki osti rakennuksen kaupungin vartijoiden päämajaksi (schutterij). Joka aamu ja ilta kaupungin siellä asuvat järjestyksenvalvojat avasivat ja sulkivat kaupungin portit. Ennen kuin Spaane-vankila (Koepelgevangenis) rakennettiin joen itäpuolelle vuonna 1899, talon yläkerroksissa oli vankisellejä. Ennen vuotta 1755 vankeja pidettiin varsin kosteassa kaupungintalon kellarissa. Vankien olot kohenivat huomattavasti, kun heidät siirrettiin yläkerran huoneisiin. Vuodesta 1919 rakennus on ollut historiallisen yhdistyksen käytössä. Yhdistys käyttää tiloja nykyisin kokouksiin ja pieniin näyttelyihin Haarlemin historiasta. Toukokuusta syyskuuhun se on avoinna yleisölle ilmaisena "mini-museona". ==Lähteet== ==Aiheesta muualla== *Vereniging Haerlem Luokka:Alankomaiden museot
Tove Janssonin puisto

Tove Janssonin puisto () on 7 433 neliömetrin kokoinen puisto Uspenskin katedraalin kupeessa Helsingin Katajanokalla. Puiston istutustyöt aloitettiin vuonna 1897. Kaupunginpuutarhuri Svante Olssonin piirustusten mukaisesti puisto mukailee maanmuotoja ja se yhdistää toisiinsa kolme eri tasossa sijaitsevaa erillistä istutusta. Puiston yläosassa on lasten leikkipaikka ja koirien ulkoiluaitaus. Alaosa on tasainen oleskelupuisto, jossa kasvaa koivuja ja vaahteroita ja jota jasmikkeet ja syreenit reunustavat. Lisäksi puistossa on kirsikkapuita ja koristeomenapuita. Puistossa on kuvanveistäjä Viktor Malmbergin pronssinen Vedenkantaja-patsas. Se valmistui vuonna 1923 ja asetettiin nykyiselle paikalleen seuraavana vuonna. Se esittää nuorta naista, joka on pukeutunut antiikin aikaiseen asuun ja kohottaa vesiruukkua. Alun perin Luotsikadun länsiosa kulki puiston poikki jakaen sen kahtia. Vuonna 1977 tämä katu­osuus, jota pitkin raitio­vaunutkin olivat kulkeneet, suljettiin ajo­neuvo­liikenteeltä, ja sen kohdalla on nykyisin vain tavallisen jalka­käytävän levyinen puisto­käytävä. == Nimenmuutos == Puiston nimi oli Katajanokanpuisto vuoteen 2014 asti. Vuonna 2009 Tove Jansson -seura ehdotti, että joko Katajanokanpuisto, Designmuseon edessä oleva puisto tai Kapteeninkadun puisto nimettäisiin Tove Janssonin mukaan. Kaikki puistot liittyvät Janssoniin. Myös Katajanokkaseura ehdotti vuonna 2013, että Katajanokanpuisto nimettäisiin Janssonin mukaan. Hanketta puolsi myös valtuutettu Anni Sinnemäki. Helsingin Sanomat oli aiemmin samana vuonna kertonut, että Tove Janssonille on etsitty nimikkokatua Helsingistä lähes kymmenen vuoden ajan. Janssonin syntymästä tuli vuonna 2014 kuluneeksi sata vuotta. Katajanokkaseura perusteli Katajanokanpuiston uudelleennimeämistä sillä, että puistosta alkaa Janssonin pitkäaikainen kotikatu Luotsikatu ja että puiston nimen muuttamisesta ei tulisi samanlaisia osoitteenmuutosongelmia kuin kadunnimen muuttamisesta. Marraskuussa 2013 yli 60 kaupunginvaltuutettua 85:stä allekirjoitti aloitteen, jossa esitettiin Katajanokanpuiston nimen vaihtoa Tove Janssonin puistoksi. Aloitteen perusteluiden mukaan puistoa ei tunneta nykyisen nimensä perusteella, joten nimen muuttaminen ei haittaisi ketään. Valtuutetut halusivat myös, että paikka, joka Tove Janssonin mukaan nimettäisiin, on sellainen, jossa käy paljon matkailijoita. Kaupunkisuunnittelulautakunta muutti Katajanokanpuiston nimeksi Tove Janssonin puisto 11. maaliskuuta 2014. == Lähteet == == Aiheesta muualla == Luokka:Helsingin puistot Luokka:Katajanokka Luokka:Tove Jansson
Simon Taikateltta

Simon Taikateltta (joissain yhteyksissä myös nimellä Jokeri Pokeri Box) on suomalainen lastenohjelma, jota on esitetty Pikku Kakkosessa Yle TV2 -kanavalla vuosina 1996–2001. Nimellä Jokeri Pokeri Box ohjelmaa on esitetty Yle TV1- ja Yle TV2 -kanavilla vuosina 1992–1993 ja vuodesta 2013 eteenpäin. Ohjelmassa taikuri Simo Aalto esittää taikatemppuja lapsiyleisön edessä. Hän käyttää ohjelmassa punaista nelihaaraista hattua. Jakson alussa näytetään hänen varjoaan, kun hän on saapumassa tekemään temppuja. Osa tempuista on sellaisia, että Aalto esittää, että se ikään kuin epäonnistui mutta sitten tekee vastaavan tempun niin, että se onnistuu. Tällä tavalla hän saa onnistumisen vaikuttamaan vielä ihmeellisemmältä. Saattaa olla esimerkiksi siten, että tempun epäonnistuttua tehdään jokin pieni teko, vaikkapa puhallus, jonka jälkeen temppu onnistuu, vaikkei tuo teko liity siihen laisinkaan. Usein tempuissa esiintyy pieniä eläimiä, ja Aaltoa kutsutaankin myös "eläintaikuriksi". Joskus Aalto pyytää jonkun lapsen mukaan temppuun ja jos tämä on tyttö, kutsuu tätä "neiti näppäräksi" ja jos poika, kutsuu tätä "herra Huttuseksi." Hänen avustajanaan toimii hänen vaimonsa Kirsti Aalto. Kun tämän on tarkoitus tulla auttamaan taikatempussa, huudetaan häntä miehensä aloitteesta nimeltä. Alun perin sarjaa esitettiin 1990-luvun alussa Puoli kuusi -ohjelmassa. Simon Taikatelttaa kuvattiin vuosina 1996–2001 Uudellamaalla yli 20 päiväkodissa noin 200 jaksoa. Vuoden 1992–1993 jaksot kuvattiin Oulun seudun päiväkodeissa 32 jaksoa. Vuoden 2013 jaksot on kuvattu Ylen studiolla. Vaikka ohjelma on tarkoitettu päiväkoti-ikäisille ja peruskoulun alaluokkalaisille, temput ovat yleensä niin tasokkaita, että aikuisenkin on todella vaikea keksiä niiden salaisuutta – Aallolle ei ole ominaista käyttää hyväksi sitä, että lapsen on vaikeampi ymmärtää tempun perustaa kuin aikuisen. Aallon taikasana on jokeri pokeri box. Simo Aallon ylläpitämällä Facebook-yhteisöpalvelun sivulla Jokeri Pokeri Box ilmoitettiin 18. huhtikuuta 2013, että syyskuussa alkaa sarjan uuden tuotantokauden kuvaukset, ja sarjan uudet jaksot esitetään 2. joulukuuta 2013 alkaen. == Lähteet == * Ylen Elävä arkisto – Simon Taikateltta Luokka:Pikku Kakkosen ohjelmat‎
Kustaa Inkala

Kustaa Adolf Inkala (21. lokakuuta 1896 Oulu – 23. marraskuuta 1972) oli suomalainen eversti. Inkala valmistui Kadettikoulusta 1922 sekä sotakorkeakoulusta 1928 (ye-upseeri 1929). Hän palveli Tampereen rykmentissä nuorempana upseerina, komppanianpäällikkönä ja aliupseerikoulun johtajana. Salmin rajavartioston komentajan apulaisena Inkala toimi 1928-1936. Kannaksen rajavartioston komentajana ja rajakomendanttina hän oli 1936-1940. Talvisodan aikana 8.12.1939 alkaen Inkala komensi JR 11:a eli Ässärykmenttiä. Rajavartioston päällikön apulaisena hän toimi 1940-1945. Jatkosodan aikana Inkala toimi myös Karjalan armeijan esikunnan operatiivisen osaston päällikkönä. Jatkosodan lopulla hän komensi 10.7.1944 alkaen Rajajääkäriprikaatia. Sodan jälkeen Inkala komensi Rajajääkärirykmentti 1:ä 1945-1946. Armeijakunnan esikuntapäällikkönä hän toimi 1947. Kotkan sotilaspiiriä hän komensi 1947-1948 ja Savonlinnan sotilaspiiriä 1948-1950. Vuodesta 1950 alkaen Inkala toimi Oulun sotilaspiirin johdossa ja siirtyi reserviin 1956. Ylennykset: vänrikki 31.7.1919, luutnantti 16.5.1921, kapteeni 6.12.1925, majuri 6.12.1929, everstiluutnantti 16.5.1937, eversti 31.10.1941. == Teoksia == * Gallipoli : Tutkielma maa- ja merivoimien yhteistoiminnasta. Sotakorkeakoulun Upseerikerhon julkaisuja n:o 4. Otava 1929 (nimellä kapteeni Inkala) ==Lähteet== * https://runeberg.org/kuka/1954/0264.html * === Lähteet === Luokka:Suomalaiset everstit Luokka:Vuonna 1896 syntyneet Luokka:Vuonna 1972 kuolleet
Diklooriasetyylikloridi

Diklooriasetyylikloridi (C2HCl3O) on dikloorietikkahapon happokloridi. Yhdistettä käytetään lähtöaineena valmistettaessa muita orgaanisia yhdisteitä. == Ominaisuudet == Diklooriasetyylikloridi on huoneenlämpötilassa väritöntä nestettä. Se liukenee dietyylieetteriin, mutta reagoi veden ja alkoholien kanssa muodostaen suolahappoa ja dikloorietikkahappoa tai dikloorietikkahapon estereitä ja esteriasetaaleja. Yhdiste reagoi myös ammoniakin ja amiinien kanssa muodostaen amideja tai aminohappoja. Diklooriasetyylikloridin 2-asemassa olevaan hiileen sitoutuneet klooriatomit voivat korvautua paremmilla nukleofiileillä.Günter Koenig, Elmar Lohmar & Norbert Rupprich: Chloroacetic acids, Ullmann's Encyclopedia of Industrial Chemistry, John Wiley & Sons, New York, 2011. Viitattu 18.04.2013 == Valmistus ja käyttö == Diklooriasetyylikloridia valmistetaan pääasiallisesti hapettamalla trikloorieteeniä hapen avulla. Reaktio suoritetaan 60-200 °C:n lämpötilassa ja katalyytteinä käytetään amiineja tai atsoyhdisteitä. Vähemmän käytettyjä reaktioita ovat pentakloorietaanin ja väkevän rikkihapon välinen reaktio tai diklooriasetyylikloridin valmistus korkeassa paineessa kloroformista ja hiilidioksidista alumiinikloridin toimiessa katalyyttinä. Diklooriasetyylikloridia käytetään erityisesti dikloorietikkahapon ja dikloorietikkahapon estereiden ja anhydridin valmistuksessa. Yhdistettä käytetään myös sulfonamidilääkkeiden, kloramfenikolin ja herbisidien valmistuksessa. == Katso myös == *Klooriasetyylikloridi *Triklooriasetyylikloridi == Lähteet == == Aiheesta muualla == * *Diklooriasetyylikloridin käyttöturvallisuustiedote, Sigma Aldrich, viitattu 18.1.2015. *Kyoto Encyclopedia of Genes and Genomes (KEGG): Dichloroacetyl chloride *ChemBlink: Dichloroacetyl chloride Luokka:Happokloridit
Ægir

Ægir () on merten jumala, Fornjótrin poika ja Heimdallin isoisä skandinaavisessa muinaisuskossa. Ægir on yksi kolmesta jotunista, joka asuu Asgårdissa Lokin ja Karlin lisäksi. Hän on naimisissa siskonsa Ránin kanssa. Heillä on yhdeksän tytärtä, jotka ovat aaltoja. Hänen kotinsa on Læsø-saaren alla. Muut jumalat vierailevat monesti hänen kotonaan suurissa pidoissa. Ægir on yksi skandinaavisen mytologian vanhimpia jumalia, sillä hän oli ennen aasoja, vaaneja, haltijoita, kääpiöitä ja jättejä. ==Lähteet== Luokka:Skandinaavien jumalat Luokka:Meren jumalat Luokka:Skandinaavisen mytologian jättiläiset
Lippe (täsmennyssivu)

Lippe voi tarkoittaa ainakin seuraavia: ==Maantiede== *Lippe, Reinin sivujoki Saksassa *Lippe, piirikunta Nordrhein-Westfalenin osavaltiossa Saksassa *Lippe, historiallinen ruhtinaskunta edellisen alueella *Lippen vapaavaltio, Saksan osavaltio Weimarin tasavallan aikana *Schaumburg-Lippe, entinen ruhtinaskunta ja osavaltio Ala-Saksissa Saksassa ==Muita== *Lippe, saksalainen ruhtinassuku *Lippe, suomalainen naisen etunimi **Lippe Suomalainen (1931–2023), suomalainen kirjailija *Lippe, sukunimi **Stefan Lippe (1955–2020), saksalainen yritysjohtaja *Lippe, hahmo Tenavat-sarjakuvassa
Barrancabermeja

Barrancabermeja on kaupunki Kolumbiassa, Santanderin departementissa. Vuonna 2017 kaupungin asukasluku oli 191 616. Barrancabermeja sijaitsee Magdalenajoen varrella. Sinne on hyvät yhteydet maantietä ja rautateitä pitkin. Kaupungissa on kansainvälinen lentoasema ja suuri öljynjalostamo. Barrancabermejassa toimii puolisotilaallisia joukkoja, jotka ovat sekaantuneet uhkailuun ja tappamiseen. Vuonna 2001 NY Times arvioi Barrancabermejan olevan Kolumbian väkivaltaisin kaupunki, jossa levottomuudet olivat jatkuneet jo 36 vuotta. == Lähteet == == Aiheesta muualla == Luokka:Kolumbian kaupungit Luokka:Santanderin kunnat
Babahoyo

Babahoyo on Los Ríosin maakunnan pääkaupunki Ecuadorissa. Vuonna 2010 siellä oli 90 191 asukasta. Kaupunki sijaitsee Guayasin sivujoen Babahoyon rannalla. Siellä jalostetaan ympäröivän maaseudun tuotteita kuten riisiä, sokeria ja hedelmiä. Siellä on myös valtion omistama tislaamo. == Lähteet == Luokka:Ecuadorin kaupungit Luokka:Los Ríos (Ecuador)
Agnanon ravirata

Agnanon ravirata on Italiassa Napolin kaupungissa sijaitseva laukka -ja ravirata, joka on aloittanut toimintansa vuonna 1935. Rata saanut nimensä sen vieressä sijaitsevasta Agnanon tulivuorikraatterista. Agnanon ravirata on Milanon San Siron ja Rooman Capanellen ohella yksi Italian kolmesta suurimmasta raviradasta. Agananon laukka- ja raviradat sijaitsevat sisäkkäin. Ulompana on ruohopintainen 2 436 metriä pitkä laukkarata ja sen sisäpuolella sijaitsee 1 000 metrin pituinen hiekkapintainen ravirata. Katsojia alueelle mahtuu kaikkiaan noin 30 000\. Katsomorakennuksissa on muun muassa erilaisia ravintola- ja kahvilapalveluja sekä vuonna 2005 avattu hevosaiheista taidetta esittelevä museo. Agnanon raviradan tärkein vuosittainen suurkilpailu on ollut vuodesta 1947 lähtien järjestetty Gran Premio Lotteria di Agnano. Se kuuluu Euroopan merkittävimpien ravikilpailujen joukkoon ja on yksi lämminveristen EM-sarjan UET Masters Seriesin neljästä ns. Grand Slam -kilpailusta. Italian hevosurheilua koettelevan talouskriisin johdosta Agananon rata on joutunut pahoihin taloudellisiin vaikeuksiin ja kilpailutoiminta on ollut pysähdyksissä joulukuusta 2012 lähtien. Ippodromo di Agnano (2018) - 2.jpg| Ippodromo di Agnano (2018).jpg| == Lähteet == *Agnanon raviradan kotisivut ===Viitteet=== Luokka:Raviradat Luokka:Napolin rakennukset ja rakennelmat Luokka:Napolin urheilu Luokka:Italian urheilupaikat
Johan Rikama

Johan (Johannes, Jussi) Lambert Rikama (vuoteen 1928 Rikman) (19. marraskuuta 1895 Kuhmoinen – 24. heinäkuuta 1954) oli Suomen puolustusvoimien eversti ja rannikkotykistön komentaja.KKO1954 ==Henkilöhistoria== Johan Rikaman vanhemmat olivat rakennusmestari Kaarlo Konstantin Rikama ja Maria Legerström. Rikama tuli ylioppilaaksi 1916 ja kävi Lappeenrannan tykistökoulun 1918 sekä Italiassa Torinon tykistöakatemian (Accademia Militare d’Artiglieria e Genio) 1923–1926 (ye-upseeri 1927). Hän toimi puolustusministeriössä tykistön koeasepäällikkönä 1919–1920 sekä Rannikkotykistörykmentti 1:n aseupseerina 1920–1922 ja teknisen toimiston päällikkönä 1922–1923. Rannikkotykistön esikunnan teknisen toimiston päällikkönä hän oli 1926–1927 ja sittemmin meripuolustuksen esikunnan teknisessä toimistossa 1927–1932. 1920-luvulla hän myös opetti useissa sotilasoppilaitoksissa. Kuka kukin on (Aikalaiskirja) 1954, s. 706. (Viitattu 28.4.2019) Rannikkotykistörykmentti 2:n komentajaa Rikama sijaisti vuosina 1934–1935. Merivoimien esikunnan aseosaston päälliköksi hän oli nimitettynä 1933–1937. Patteriston komentajana Rannikkotykistörykmentti 3:ssa hän palveli vuodesta 1937 alkaen. Talvisodassa Rikama toimi rannikkolohkon komentajana. Jatkosodassa hän komensi rannikkoprikaatia sekä myöhemmin toimi Karjalan armeijan linnoitustykistöupseerina. Rikama sai eron 4. joulukuuta 1944, mutta majurin eläkkeellä. Hänellä oli alkoholiongelma ja vaikka hänen työnsä tunnettiin, häntä arvostettiin ja hänestä tuli jopa legenda, hän ei saavuttanut tavoittelemaansa valtaa. Hän nosti rannikkotykistön "romusta", kuten hän itse sanoi, tehokkaaksi aselajiksi.Enqvist & Tiilikainen s. 115–117 Ylennykset: vänrikki 1919, luutnantti 1920, kapteeni 1924, majuri 1927, everstiluutnantti 1931, eversti 1942. Rikama avioitui 1929, ja eläkkeelle jäätyään hän asui Pyhtään Kaunissaaressa, josta hänen vaimonsa Laina Rikama oli saanut opettajanpaikan. Hän kuoli ollessaan vieroitushoidossa morfiinista, josta hän oli tullut sodassa haavoituttuaan riippuvaiseksi.Enqvist 2008 Rikaman elämäkerran Eversti: isästäni ja isälleni (Books on Demand, Helsinki 2007) on kirjoittanut hänen poikansa Juha Rikama. == Teoksia == * Etäisyysmittaus. Otava 1924 (nimellä J. L. Rikman) * Aseoppi : kadettikoulua varten ; kirj. Rikman (Jussi Lambert Rikama) ja Gröning (Ragnar Gröning). Helsinki 1927 * Aseoppi : historiikki : räjähdysaineet : aserakenne : ulkoballistiikka : taktilliset vaatimukset ; kirj. Rikman ja Gröning. Otava 1928 * Suomen rannikkotykistön kehitysvaiheita. Laina Rikama, Helsinki 1963 (nimellä Jussi Lambert Rikama) ==Lähteet== * Kuka kukin on 1954, Runeberg.org * * ===Viitteet=== ==Kirjallisuutta== * Luokka:Suomalaiset everstit Luokka:Suomen sisällissodan valkoiset Luokka: Suomalaiset tietokirjailijat Luokka:Vuonna 1895 syntyneet Luokka:Vuonna 1954 kuolleet
Digital Identity Solutions Europe

Digital Identity Solutions Europe Oy (eli DISE) on vuonna 2005 perustettu suomalainen IT-alan asiantuntija- ja ohjelmistoyritys. DISE on erikoistunut sähköisen identiteetinhallinnan haasteiden ratkaisuun. Hyvä hallinnointitapa, oikeuksien ja vastuiden jakautuminen, yrityskulttuuri, erilaiset työroolit ja työskentelykäytännöt ohjaavat sitä, kenellä on oikeus päästä eri järjestelmiin ja niiden eri toimintoihin. Identiteetinhallinnan avulla hallitaan identiteettejä ja oikeuksia käytännössä. DISE:n palvelut kattavat kaikki tarvittavat tuotteet, konsultoinnin, koulutuksen, pilvipalvelut ja ylläpidon sekä ratkaisujen toimitukset itse tai kumppanin kautta. Yritys voi toimittaa identiteetin- ja pääsynhallinnan ratkaisut myös suoraan pilvipalveluna. DISE:n asiakkaat ovat pääosin suomalaisia pörssiyhtiöitä ja julkisen sektorin organisaatioita. == Lähteet == Luokka:Suomalaiset teknologiayritykset
Agnano

Agnano on Italiassa Napolin kaupungin lähistöllä sijaitseva tulivuoren kraatteri. Se on jo antiikin ajoista lähtien ollut tunnettu kuumista lähteistään. Noin 6,5 kilometriä halkaisijaltaan oleva kraatteri on nykyään luonnonsuojelualuetta. Agnanon kraatteri täyttyi vedellä keskiajalla, mutta syntynyt järvi kuivatettiin vuonna 1870. Sen ympäristössä sijaitsee muun muassa hotelleita, Agnanon ravirata sekä Grotta del canen luolasto. Luokka:Kraatterit Luokka:Napoli
Guaranda

Guaranda on Bolívarin maakunnan pääkaupunki Ecuadorissa. Vuonna 2010 siellä oli noin 24 000 asukasta. Guaranda sijaitsee Chimbojoen yläjuoksulla Andeihin kuuluvan Guarandan vuorijonon rinteellä. Sieltä on noin 24 km Ecuadorin korkeimpaan vuoreen Chimborazoon. Kaupungissa myydään lähiseutujen maataloustuotteita kuten vehnää ja maissia sekä puutavaraa ja kiniinin raaka- ainetta. == Lähteet == Luokka:Ecuadorin kaupungit Luokka:Bolívar (Ecuador)
Kokemäen juustola

thumb|350px|Kokemäen juustola Kokemäen Juustola on 1920-luvulla rakennettu juustola- ja asuinrakennus, joka sijaitsee Kokemäellä Tulkkilan keskustassa Tulkkilan museosillan kupeessa. Rakennus on ollut viime vuodet purku-uhan alla, kärsinyt tulipalosta ja tyhjillään olosta, mutta se on kuitenkin saanut uuden elämän laajan saneerauksen myötä. Kokemäen Kudonta ja Värjäys Oy toimii tällä hetkellä Juustolassa. Muun muassa Juustolassa on Käsityöläiset ry:n kudonta-asema, myymälä ja vaihtuvia näyttelyitä ympäri vuoden. ==Lähteet== *Kokemäen kaupunki - Käyntikohteet ==Aiheesta muualla== * Kokemäe kudonta ja värjäys Luokka:Kokemäen rakennukset ja rakennelmat
Azogues

Azogues on Cañarin maakunnan pääkaupunki Ecuadorissa. Vuonna 2010 siellä oli noin 34 000 asukasta. Kaupunki sijaitsee korkealla Andien laaksossa. Sen talous perustuu elintarvikkeiden kauppaan ja jalostukseen, panamahattujen valmistukseen ja nahkojen käsittelyyn. Lähiseudulla kasvatetaan viljaa ja hedelmiä. Panamericana-valtatie kulkee Azoguesin kautta. == Lähteet == == Aiheesta muualla == Luokka:Ecuadorin kaupungit Luokka:Cañar
Tulcán

Tulcán on Carchin maakunnan pääkaupunki Ecuadorissa. Vuonna 2010 siellä oli 53 558 asukasta. Kaupunki sijaitsee Andien vuoristossa lähellä Kolumbian rajaa. == Lähteet == == Aiheesta muualla == Luokka:Ecuadorin kaupungit Luokka:Carchi
Gonadokortikoidi

Gonadokortikoidit kuuluvat lisämunuaisen kuorikerroksen erittämiin, kortikoideiksi kutsuttuihin steroidihormoneihin. Gonadokortikoidit vaikuttavat sukupuolihormonien tavoin ja esimerkiksi mieshormonia (androgeenit) erittyy kummallakin sukupuolella lisämunuaisen kuorikerroksessa. ==Lähteet== * Abi Biologia (Otava), 2017. Sina Hannus, Anu Nowak, Simo Veistola. Luokka:Hormonit
Latacunga

Latacunga on Cotopaxin maakunnan pääkaupunki Ecuadorissa. Vuonna 2010 siellä oli noin 64 000 asukasta. Kaupunki sijaitsee Andien juurella Patatejoen yläjuoksulla. Sieltä on vain 32 km Cotopaxin tulivuoreen, ja kaupunki on vaurioitunut useissa maanjäristyksissä. Se tuhoutui täysin vuonna 1797 mutta rakennettiin uudelleen. Kaupungissa tuotetaan elintarvikkeita, rakennuskiveä, huonekaluja, keramiikkaa ja ruutia. == Lähteet == == Aiheesta muualla == Luokka:Ecuadorin kaupungit Luokka:Cotopaxi (maakunta)
M300

M300 on Helsingin metrossa liikennöivä sähkömoottorijuna. M300-sarjan junat ovat nelivaunuisia, kokonaan läpikäveltäviä ja ilmastointivarusteisia. M300 muistuttaa vuosina 2000–2001 Helsinkiin toimitettua M200-junaa. Yksi M300-juna vastaa pituudeltaan kahta M200- tai M100-sarjan junaa, joten 20 M300-junaa vastaa kapasiteetiltaan neljääkymmentä M100- tai M200-junaa. M300-junat automatisoidaan 2020-luvun jälkipuoliskolta alkaen, mutta siihen asti ne on varustettu väliaikaisella ohjaamolla. Aiempiin Helsingin metron juniin nähden niissä on joitakin uusia ominaisuuksia: vaunut on muun muassa varustettu automaattisella palonsammutusjärjestelmällä (sprinklereillä). Se voidaan tarvittaessa laukaista tai ohittaa myös ohjaamosta käsin (ohitusmahdollisuus 30 sek ajan hälytyksestä). HKL päätti lokakuussa 2012 tilata Länsimetron liikennöintiä varten 20 uutta metrojunaa espanjalaiselta kiskokalustovalmistaja CAF:lta. Hankintasopimus allekirjoitettiin helmikuussa 2013. Tilaus viivästyi, koska CAF joutui odottamaan automatiikan teknisiä tietoja automatisoinnista vastaavalta Siemensiltä.Länsimetron matka mutkistui taas lisää – Metro valmis ehkä syksyllä 2016, Metro 11.2.2014, s. 6: Hankinnan arvonlisäveroton kokonaishinta oli yli 140 miljoonaa euroa. Ensimmäinen M300-sarjan yksikkö toimitettiin Helsinkiin maaliskuussa 2015, loput 19 vuosien 2015–2016 aikana. Heinäkuussa 2016 yksi M300-sarjan junista, 302, oli osapuoli onnettomuudessa. Testikäytössä ollut juna törmäsi M100-sarjan junaan lähellä Itäkeskusta, minkä seurauksena 302 suistui osittain raiteilta. Marraskuussa 2019 tiedotettiin, että HKL tilaa viisi M300-metrojunaa lisää noin 40 miljoonalla eurolla. Uudet metrojunat toimitettiin vuonna 2022 ja niitä tarvitaan metroliikenteen lisääntyessä Länsimetron toisen vaiheen käyttöönoton myötä.https://www.hel.fi/uutiset/fi/hkl/hkl-hankkii- uusia-m300-sarjan-metrojunia Junasarjan seuraaja on M400-sarja, jonka tekninen määrittelyvaihe on käynnissä. Sen käyttöönotto ajoittunee 2030-luvun alkupuolelle. == Lähteet == == Aiheesta muualla == Luokka:Helsingin metro Luokka:Raideliikennekalusto
Prairialkuun 22. päivän laki

Prairialkuun 22. päivän laki oli Ranskan vallankumouksen aikana 10. kesäkuuta 1794 (vallankumouskalenterin mukaan 22. prairial-kuuta vuonna II) säädetty laki, joka aloitti niin sanotun suuren terrorin. Laki epäsi vallankumoustuomioistuimessa syytetyiltä oikeuden julkiseen oikeudenkäyntiin, lainopilliseen apuun ja puolustuksen todistajiin, lakkautti syytettyjen kuulemisen sekä määräsi kuoleman ainoaksi mahdolliseksi rangaistukseksi syyllisiksi todetuille. Lain mukaan kuolemanrangaistuksen perusteeksi riitti pelkkä valamiehistön moraalinen varmuus siitä, että syytetty oli kansakunnan vihollinen. Uusi laki kiihdytti terroria ja sen säätämisen ja Robespierren kukistumisen (27. heinäkuuta) välisinä viikkoina vallankumoustuomioistuin langetti noin 1 400 kuolemantuomiota.Sisko Haikala: Vallankumousten aikakausi, teoksessa Maailmanhistorian pikkujättiläinen, s. 622. WSOY, Porvoo–Helsinki–Juva 1988.Reign of Terror Encyclopædia Britannica Online Academic Edition. Viitattu 18.4.2013.Revolutionary Tribunal Encyclopædia Britannica Online Academic Edition. Viitattu 18.4.2013. Laki kumottiin 1. elokuuta 1794. ==Lähteet== ==Aiheesta muualla== *The Law of 22 Prairial Year II (10 June 1794) (lain teksti englanniksi) Exploring the French Revolution Luokka:Ranskan suuri vallankumous Luokka:Ranskan laki
Fosfataasit

Fosfataasit on yhteisnimitys hydrolaaseihin kuuluville entsyymeille, jotka poistavat hydrolysoimalla fosfaattiryhmän erilaisilta molekyyleiltä, kuten proteiineilta tai nukleiinihapoilta. Reaktiota kutsutaan defosforylaatioksi ja siinä kohdemolekyylistä paljastuu vapaa hydroksyyliryhmä. Esimerkiksi alkalinen fosfataasi on yleinen fosfataasientsyymi. == Proteiinifosfataasit == Proteiinifosfataasit ovat entsyymejä, jotka defosforyloivat proteiineja. Niiden vaikutus on siten vastakkainen verrattuna proteiinikinaaseihin, jotka fosforyloivat proteiineja. Esimerkiksi entsyymeinä toimivien proteiinien fosforylaatio ja defosforylaatio voivat vaikuttaa siihen, kuinka tehokkaasti kyseinen entsyymi katalysoi sille ominaisia kemiallisia reaktiota (aktiivisuus). Joskus entsyymin fosforyloitu muoto on aktiivisempi, joskus taas defosforyloitu muoto. Kunkin proteiinin fosforylaatiotila riippuu sitä fosforyloivien kinaasien ja defosforyloivien fosfataasien aktiivisuuksista: fosfataasien ollessa vallalla on kohdeproteiini enimmäkseen defosforyloidussa muodossa. Samassa proteiinissa voi olla useita (de)fosforyloitavia kohtia. Fosfaattiryhmien liittämisellä ja poistamisella voidaan entsyymiaktiivisuuden ohella säädellä mm. proteiinin sijaintia solussa.Alberts, Bruce et al. Molecular Biology of the Cell. (5. painos) Garland Science, 2008, s. 175–177. ISBN 978-0-8153-4105-5 (englanniksi) Solut sisältävät paljon erilaisia proteiinifosfataaseja, joista osa defosforyloi vain yhtä tai muutamaa kohdeproteiinia toisten defosforyloidessa suurempaa proteiinikirjoa. Tärkeitä fosfataasiperheitä ovat laaja-alaiset seriini/treoniinifosfataasit ja tyypillisesti kohdeproteiiniensa suhteen huomattavasti valikoivammat tyrosiinifosfataasit.Alberts, Bruce et al. Molecular Biology of the Cell. (5. painos) Garland Science, 2008, s. 939. ISBN 978-0-8153-4105-5 (englanniksi) == Lähteet == Luokka:Hydrolaasit
Peruukkinärhi

Peruukkinärhi (Cyanocorax chrysops) on varisten heimoon kuuluva varpuslintu. ==Levinneisyys== Peruukkinärheä esiintyy Etelä-Amerikassa. Lajia tavataan Argentiinassa, Boliviassa, Brasiliassa, Paraguayssa ja Uruguayssa. Lajin populaatiota ei ole arvioitu, mutta lajia on kuvattu melko yleiseksi ja se on luokiteltu elinvoimaiseksi. ==Lähteet== Luokka:Varikset
Achté

Achté on seuraavien suomalaisten sukunimi: * Lorenz Nikolai Achté (1835–1900), laulaja, säveltäjä, orkesterinjohtaja * Emmy Achté (1850–1924), oopperalaulaja, Lorenz Achtén puoliso * Aino Ackté, synt. Achté (1876–1944), oopperalaulaja, Emmy ja Lorenz Achtén tytär * Anne Achté, suomalainen cheerleadingin uranuurtaja ja kansainvälinen kilpatuomari. * Irma Tervani, oik. Irma Achté (1887–1936), oopperalaulaja, Emmy ja Lorenz Achtén tytär * Kalle Achté (1928–2019), psykiatri.